

 **REPUBLIKA HRVATSKA**

 **KRAPINSKO-ZAGORSKA ŽUPANIJA**

 **OPĆINA SVETI KRIŽ ZAČRETJE**

 **OPĆINSKI NAČELNIK**

KLASA: 940-01/24-01/002

URBROJ: 2140-28-03-24-4

Sveti Križ Začretje, 25.06.2024.

Na temelju Odluke Općinskog vijeća KLASA:940-01/24-01/002 URBROJ:2140-28-03-24-2, od 28.05.2024. godine Općina Sveti Križ Začretje raspisuje

**JAVNI NATJEČAJ**

**ZA PRODAJU NEKRETNINE**

Predmet javnog natječaja je prodaja nekretnine u vlasništvu Općine Sveti Križ Začretje oznake k.č.br. 959/2 k.o Vrtnjakovec , upisana u zemljišno knjižni uložak 2378. U naravi se radi o stambenoj zgradi, pomoćnoj zgradi i zemljištu na adresi Klupci Začretski 60.

Predmetnu nekretninu Općina Sveti Križ Začretje naslijedila je kao ošasnu imovinu sukladno Rješenju o nasljeđivanju Posl.broj: O-1551/2020 UPP-OS-182/2020.

Podaci o nekretnini:

|  |  |  |  |
| --- | --- | --- | --- |
| Opis nekretnine | Početna cijena nekretnine (€)  | Iznos jamčevine (€)  | Površina u m² |
| Nekretnina se nalazi u naselju Klupci Začretski. Stambena zgrada je dijelom dovršena te se koristila u skladu s namjenom u suterenu i prizemlju. Zgrada je izgrađena unutar gabarita 12,0 x 19,0 m, tlocrtne površine 162 m². Sjeveroistočno od stambene zgrade izvedena je pomoćna zgrada tlocrtne površine 30 m². Ista je neodržavana, u ruševnom je stanju.  | **40.400,00** | **4.040,00** | **5701** |

Nekretnina se prodaje u viđenom stanju, viđeno-kupljeno, što isključuje sve naknadne prigovore bilo koje vrste na stanje i kvalitetu zemljišta.

Zainteresirani ponuditelji su dužni dostaviti ponudu koja sadržava:

* Ime i prezime, OIB, prebivalište za fizičku osobu ponuditelja, odnosno OIB, naziv i sjedište za pravnu osobu ponuditelja
* Ponuđeni iznos kupoprodajne cijene u kunama (koji ne može biti manji od iznosa početne cijene navedene u ovom natječaju)
* Preslika osobne iskaznice za fizičku osobu
* Preslika izvatka iz obrtnog registra za fizičku osobu koja obavlja poslovnu djelatnost
* Preslika izvatka iz sudskog registra za pravnu osobu
* Naziv banke i broj računa ponuditelja za povrat jamčevine u slučaju njezinog neprihvaćanja
* Dokaz o uplaćenoj jamčevini
* Izjavu kojom se obvezuje da će u slučaju da njegova ponuda bude prihvaćena sklopiti ugovor o kupoprodaji u skladu s uvjetima natječaja, da u cijelosti prihvaća uvjete natječaja te da njegova ponuda ostaje na snazi 90 dana, računajući od dana otvaranja ponuda

Pravo na podnošenje ponude imaju osobe koje prema važećim propisima mogu stjecati nekretnine na području Republike Hrvatske

Ponude moraju biti dostavljene do 08.07.2024. godine.

Ponude se dostavljaju u zatvorenim omotnicama preporučenom pošiljkom ili osobnom dostavom na adresu:

**OPĆINA SVETI KRIŽ ZAČRETJE**

**Trg hrvatske kraljice Jelene 1**

**49223 Sveti Križ Začretje**

**uz naznaku „Povjerenstvo za provedbu javnog natječaja za prodaju nekretnine u vlasništvu Općine“-ne otvaraj-ponuda za k.č.br. 959/2 k.o. Vrtnjakovec**

 Danom predaje ponude smatra se dan predaje na urudžbeni zapisnik ili dan predaje pošti preporučenom pošiljkom.

Javno otvaranje ponuda obaviti će Povjerenstvo za provođenje javnog natječaja za prodaju nekretnina u vlasništvu Općine dana 10.07.2024. u 09.00 sati na adresi Općina Sveti Križ Začretje, Trg hrvatske kraljice Jelene 1, Sveti Križ Začretje.

Otvaranju ponuda mogu prisustvovati ponuditelji osobno ili putem opunomoćenika u kojem slučaju su dužni Povjerenstvu predati valjanu punomoć.

Nepravovremene, nepotpune i neuredne ponude, kao ni ponude u kojima je iznos ponuđene kupoprodajne cijene niži od početne cijene određene natječajem, neće se uzeti u razmatranje.

Odluku o odabiru najpovoljnije ponude donijeti će Općinsko vijeće. Odluka o odabiru dostaviti će se svim ponuditeljima u roku od 15 dana od dana donošenja.

Općinski načelnik može odustati od prodaje ili poništiti javni natječaj, pri čemu Općina Sveti Križ Začretje ne snosi nikakvu odgovornost prema natjecateljima, kao ni troškove sudjelovanja natjecatelja na natječaju.

Ponuditelj je prije dostave ponude dužan uplatiti jamčevinu u iznosu od **4.040,00 €.**

Jamčevina se uplaćuje na žiro-račun Općine Sveti Križ Začretje IBAN HR:0423600001843000007, HR68, poziv na broj 9016-OIB.

Uplaćena jamčevina uračunava se u ukupni iznos kupoprodajne cijene, a ponuditeljima čije ponude neće biti prihvaćene vratiti će se u roku 30 dana od dana izbora najpovoljnijeg ponuditelja, bez prava na kamatu.

Najpovoljnijim ponuditeljem smatra se ponuditelj koji ponudi najvišu cijenu (minimalno se mora ponuditi početna cijena), uz uvjet da ispunjava i sve druge uvjete iz natječaja.

Javni natječaj smatra se pravovaljanim i ukoliko pravovremeno pristigne samo jedna ponuda koja ispunjava sve uvjete natječaja i sadrži najmanje početnu cijenu nekretnine.

Ugovor s najpovoljnijem ponuditeljem sklapa Općinski načelnik u roku 15 dana od dana donošenja odluke o odabiru najpovoljnijeg ponuditelja.

Kupac je dužan kupoprodajnu cijenu za kupljenu nekretninu platiti u roku 30 dana od dana sklapanja kupoprodajnog ugovora. Ako kupac zakasni s plaćanjem kupoprodajne cijene u navedenom roku dužan je platiti zakonsku zateznu kamatu od dana dospijeća do dana plaćanja. Ako kupac zakasni s plaćanjem više od 60 dana od isteka roka, Općina može raskinuti kupoprodajni ugovor i zadržati uplaćenu jamčevinu te ponuditi sklapanje ugovora sljedećem ponuditelju koji je ponudio najvišu cijenu, uz uvjet da prihvati najvišu ponuđenu cijenu prvog ponuditelja.

Općina Sveti Križ Začretje zadržava si pravo da ne odabere niti jednu ponudu, odnosno da poništi javni natječaj i pritom ne snosi nikakvu odgovornost prema ponuditeljima.

Sve troškove prijenosa i uknjižbe kod kupnje, kao i porez na promet nekretnina snosi kupac.

Obilazak nekretnine moguć je uz prethodnu najavu na broj telefona 049/227-764.

OPĆINSKI NAČELNIK

 *Marko Kos, dipl.oec.*